**Csongrád Város Polgármesterétől**

Száma: Fjl/465-25/2023.

Témafelelős: Varga Júlia

**ELŐTERJESZTÉS**

**Csongrád Városi Önkormányzat Képviselő-testületének**

**2023. szeptember 28-i ülésére**

**Tárgy:** Csongrád Város Településrendezési eszközeinek a 451. sz. főút tervezett megerősítése és új kerékpárút szakaszok megvalósításához szükséges módosítási eljáráshoz szükséges környezeti vizsgálatról

**Tisztelt Képviselő-testület!**

Csongrád Városi Önkormányzat Képviselő-testülete a 91/2023 (V.25.) önkormányzati határozatával hozzájárult a hatályos településrendezési eszközök módosításához a 451. sz. főút tervezett megerősítésére és új kerékpárút szakaszok megvalósítására vonatkozó fejlesztések megvalósulása érdekében.

Tekintettel arra, hogy a településrendezési eszközök módosításához a település környezeti értékeléséről az érintett államigazgatási szervek véleményének kikérésével döntést kell hozni, kérem a Képviselő-testületet, hogy az alábbi határozati javaslatot fogadja el.

Az érintett államigazgatási szervek nem tartották szükségesnek a módosított területekre vonatkozóan lefolytatni a környezeti vizsgálatot az *egyes tervek, illetve programok környezeti vizsgálatáról* szóló 2/2005. (I.11.) Korm. rendelet 1. § (3) a) szerinti eseti meghatározás alapján.

**Határozati javaslat**

Csongrád Városi Önkormányzat Településszerkezeti tervéről szóló 239/2022. (XII.15.) határozat és a Helyi Építési Szabályzatáról (HÉSZ) és Szabályozási Tervéről szóló 47/2022. (XII.16.) önkormányzati rendelet (a továbbiakban: településrendezési eszközök) 2023. évi egyszerűsített módosítási eljárásához (Csongrád Város Településrendezési eszközeinek a 451. sz. főút tervezett megerősítése és új kerékpárút szakaszok megvalósítása)szükséges környezeti vizsgálatról az alábbi döntést hozza:

1. A környezeti vizsgálat szükségességére vonatkozóan a környezet védelméért felelős szervek véleményének kikérése megtörtént, a beérkezett vélemények alapján a településrendezési eszközök módosítása a környezetre káros hatással nem lesz. A környezeti hatás jelentőségének mérlegelési szempontjai:
   * *a módosítás során új beépítésre szánt terület nem kerül kijelölésre;*
   * *a módosítás nem érint kiváló termőhelyi adottságú erdőterületet, országos és helyi szintű természetvédelmi oltalom alatt álló területet;*
   * *a módosítás nem érint környezeti problémákkal terhelt területet;*
   * *a módosítással érintett területek nem érintenek hátrányosan örökségvédelmi értéket;*
   * *a módosítás nem idéz elő olyan környezeti változásokat, amelyek az emberi egészségre, a környezetre kockázatot jelentenek;*
   * *a módosítás természeti erőforrások igénybevételével nem jár;*
   * *a módosítás más tervekre, programokra hatással nem lesz, a környező területfelhasználások rendeltetésszerű használatát nem korlátozza;*
   * *a módosítást a környezettel kapcsolatos közösségi jogszabályok végrehajtása nem érinti;*

2) A 2/2005. (I.11.) Kormányrendelet 5. §-a szerinti felhatalmazás alapján a Képviselő-testület megállapítja, hogy környezeti értékelés készítése és környezeti vizsgálati eljárás lefolytatása nem szükséges.

Határidő: azonnal

Felelős: Bedő Tamás polgármester

A határozatról értesítést kap:

1. Képviselő-testület tagjai
2. Fejlesztési és üzemeltetési iroda
3. Városi főépítész

Csongrád, 2023. szeptember 21.

Bedő Tamás

polgármester





